pythainlp/thai-wiki-dataset-v3 huggingface dataset:
วาเลนไทน์ (วงดนตรีไทย)

วาเลนไทน์ หรือ วาเลนไทน์ มิวสิก เป็นวงดนตรีสตริงลูกทุ่งระดับภูธรของไทย ก่อตั้งโดย สวัสดิ์ สังข์ทอง อดีตนักดนตรีไทยเดิม เมื่อปี พ.ศ. 2528   โดยระยะแรกตั้งเป็นวงดนตรีชาโดว์เล่นเพลงสากลกับเพลงไทยสากล รับงานทั่วไปตามว่าจ้างโดยเฉพาะตามงานวัดต่างๆ  ต่อมาจึงเล่นเพลงทุกแนวตามกระแสนิยม จนเริ่มเป็นที่รู้จักในหมู่คนจัดงานภูธรและคนทั่วไป โดยบริษัทชื่อดัง อีวีเอส และ ท็อปไลน์ ไดมอนด์ ได้มีการผลิตเทปบันทึกการแสดงสดออกจำหน่าย  ลักษณะการแสดงของวงใช้การเล่นดนตรีแบบ "ทับไลน์"  มีแดนเซอร์ โคโยตี้ และนักร้องบนเวทีซึ่งสามารถร้องเพลง เต้นรำ และเล่นตลกได้อย่างครบเครื่อง
ปัจจุบัน โบว์ นุ่น และ เจน อดีตนักร้องนำของวงแยกตัวออกมาตั้งวงดนตรี "ซุปเปอร์ วาเลนไทน์" โดยออกอัลบั้มเพลงในสังกัด ท็อปไลน์ ไดมอนด์ ขณะที่วงวาเลนไทน์ยังคงดำเนินแสดงต่อซึ่ง เดียร์ นักร้องนำนีนยังได้ออกแสดงในรายการตีสิบ ช่วงดันดารา
== ผลงานในนามวาเลนไทน์ ==
=== บันทึกการแสดงสด ===
วงวาเลนไทน์ ยอดที่สุด ชุด 1 (2553) (ท็อปไลน์)
วงวาเลนไทน์ ยอดที่สุด ชุด 2 (2553) (ท็อปไลน์)
== ผลงานในนามซุปเปอร์วาเลนไทน์ ==
=== อัลบั้ม ===
อยากเป็นซุปตาร์ (2554) (ท็อปไลน์)
อยากเป็นซุปตาร์
พิลึกไม่รัก
สาวตลาดนัด
กางร่มให้ใจ
ซุปเปอร์วาเลนไทน์
นอนไม่หลับ
พระรามรัก พระรามลวง
แมงมุมชีกอ
อยากเรียนตัดรัก
แฟนทีวี
Super ซุปตาร์ (2555) (ท็อปไลน์)
จะฟ้องครูอังคณา
โครตเจ็บ
ความในใจของตัวปลอม
ยกมาทั้งใจ
สาวโคโยตี้
รุ่นพกติดตัว
กลัวเพี้ยน
คิดก่อน
สับขาหลอก
เอาอยู่
โหน่ง - วุฒิ ซุปเปอร์วาเลนไทน์ ชุด บัดดี้ (2556) (ท็อปไลน์)
กลับบ้านไม่ได้ แฟนหายในผับ
ชู้ทางความคิดถึง
คนนี้ขอยอม
อย่าสงสาร
อยากกินเธอ
คิดถึงคนในคืนนั้น
ผีเน่าโลงผุ
ใครใช้ให้เธอน่ารัก
ตีสนิท
ยังโสดอยู่ครับ
อย่าเยอะ (2557) (ท็อปไลน์)
ขมิบ
ไม่ต้องการเทพบุตร
นางฟ้านาทีสุดท้าย
อย่าเยอะ
บวชชีก่อนมั๊ย
เหงาเว่อร์
อย่าถามว่ามีแฟนหรือยัง
น่าคิด
สวยเลือกได้
บ่องตง
=== บันทึกการแสดงสด ===
SUPER วาเลนไทน์ บันทึกแสดงสด ชุด 1 (2553) (ท็อปไลน์)
SUPER วาเลนไทน์ บันทึกแสดงสด ชุด 2 (2554) (ท็อปไลน์)
บัวผัน ทังโส ประชัน ศรีจันทร์ วีสี ปะทะ SUPER วาเลนไทน์ ชุด 1 (2554) (ท็อปไลน์)
บัวผัน ทังโส ประชัน ศรีจันทร์ วีสี ปะทะ SUPER วาเลนไทน์ ชุด 2 (2554) (ท็อปไลน์)
SUPER วาเลนไทน์ บันทึกแสดงสด ชุด 3 (2554) (ท็อปไลน์)
SUPER วาเลนไทน์ บันทึกแสดงสด ชุด 4 (2555) (ท็อปไลน์)
SUPER วาเลนไทน์ บันทึกแสดงสด ชุด 5 (2556) (ท็อปไลน์)
SUPER วาเลนไทน์ บันทึกแสดงสด ชุด 6 (2556) (ท็อปไลน์)
== อ้างอิง ==
กลุ่มดนตรีสัญชาติไทย
แดเนียลล์ ดิโลเรนโซ

แดเนียลล์ สเตฟฟานี ดิโลเรนโซ เป็นผู้เข้าแข่งขันรายการ เซอร์ไวเวอร์ ปานามา โดยเธอเป็นรองชนะเลิศโดยแพ้ให้กับ อาราส บาสเคาสคาส ต่อมาในปี 2010 เธอได้รับเลือกให้มาแข่งอีกครั้งใน เซอร์ไวเวอร์ ฮีโร่ ปะทะ วายร้าย โดยเธอถูกโหวตออกวันที่ 33 เป็นลูกขุนคนที่ 6 แดเนียลล์เป็นเภสัชกร ปัจจุบันอายุ 29 ปี เกิดเมื่อวันที่ 3 มิถุนายม 1981 (แข่งครั้งแรกอายุ 24 ปีและฤดูกาลต่อมาอายุ 28 ปี) แดเนียยล์ชนะสิทธิ์คุ้มกัน 2 ครั้ง(จากฤดูกาลที่ 12 1ครั้ง และ ฤดูกาลที่ 20 อีก 1ครั้ง)
== เซอร์ไวเวอร์ ปานามา==
แดเนียลล์เป็นสมาชิกเผ่าดั้งเดิมของ บาโยเนกต้า ก่อนถูกสลับเผ่าไปอยู่ คาซาย่า แดเนียลล์เป็นคนเปลี่ยนใจของเพื่อนร่วมเผ่าเพื่อให้โหวต เมลินดา ไฮเดอร์ และ บ๊อบบี้ มาสัน ออกเพื่อเก็บ
บรูซ คาเนะกาอิ คนที่อายุมากที่สุดในเผ่าทำให้ เชน พาวเวอร์ส ไม่พอใจเธอและทะเลาะกับกับเธออยู่บ่อยๆ แต่กระนั้น แดเนียลล์ ก็เป็นตัวสำคัญที่ทำให้คาซาย่าแน่นเป็นบึกแผ่นและเก็บเผ่า ลา มินา ออกจนหมดเหลือเพียง เทอร์รี ดีทซ์ คนเดียวที่ยังรอดอยู่เพราะเขาชนะสิทธิคุ้มกันรวดถึง 5 ครั้งเป็นเหตุให้เผ่าคาซาย่าต้องล่มสลายและโหวตกันเองจนเหลือเพียงสี่คน ครั้งนั้น อาราส บาสเคาสคาส ชนะรางวัลไปร่องเรือโดยสามารถเลือกเพื่อนไปได้หนึ่งคนแต่เขากลับเลือก ซิรี ฟิลด์ส ไปเป็นเหตุให้ แดเนียลล์ ไม่พอใจและหันไปร่วมมือกับ เทอร์รี ดีทซ์ แทนโดยรู้อยู่แล้วว่าผลโหวตต้องออกมาเสมอกันคือ 2-2 โดยต้องมีการแข่งจุดไฟตัดสินเธอสามารถจุดไผเอาชนะมาได้เพราะผลพวงจากการที่ เทอร์รี่ สอนเธอ ณ วันที่ 38 เธอชนะสิทธ์คุ้มกันครั้งสุดท้ายและต้องเลือกคนไปรอบสุดท้ายกับเธอโดยเธอรู้อยู่ตั้งแต่ต้นว่าเธอไม่มีทางชนะแน่นอนเพราะคณะลูกขุนไม่ค่อยชอบเธอ เธอจึงเลือก อาราส บาสเคาสคาส ไปรอบสุดท้ายแทนและผลออกมาตามคาดเธอแพ้ให้กับ อาราส ด้วยคะแนน 5-2
== เซอร์ไวเวอร์ ฮีโร่ ปะทะ วายร้าย ==
แดเนียลล์ได้กลับมาแข่งอีกครั้งในฤดูกาลนี้โดยเธออยู่เผ่า วายร้าย เธอถือว่าเตรียมตัวมาดีเพราะแข็งแกร่งกว่าเดิมและแผนสูงมากกว่าเดิมโดยเธอเลือกไปเป็นพันธมิตรกับ รัซเชล ฮัท และ พาร์วาตี แชลโลว์ซึ่งมีจำนวนน้อยกว่าพันธมิตรใหญ่ถึง 6-3 แต่ด้วยแผนการที่ถือว่าแยบยลของ รัซเซล ที่ส่งเครื่องรางคุ้มกันให้แก่ พาร์วาตี แชลโลว์ทำให้สามารถโหวต ไทสัน อพอสตอล ออกไปได้และเธอก็มีส่วนทำให้ เจอร์รี่ แมนทีย์ เปลี่ยนใจมาเข้ากับฝ่ายตัวเองและโหวต ร็อบ มาริเอโน ออกไปได้เธอยังเป็นคนเปลี่ยนเสียงโหวตทำให้ เบนจามิน "โค้ช" เวด ต้องออกไปแบบไม่รู้ตัว แดเนียลล์ กับ อแมนด้า คิมเมล มีเรื่องกันเล็กน้อยโดยต้นนเหตุคือเบาะแสเครื่องรางคุ้มกันแต่ผลสุดท้ายเธอได้ไปแต่คนหาเครื่องรางเจอกลับเป็น รัซเชล ฮัทวันที่ 33 รัซเชล ฮัท เกิดระแวงความสัมพันธ์ของเธอกับ พาร์วาตี จึงพยายามหาทางเอาเธอออกแต่ เธอรู้เรื่องเข้าจึงรีบไปเปลี่ยนเสียงเพื่อนร่วมเผ่าทันทีซึ่งดูเหมือนจะได้ผลเพราะเป้าพุ่งไปที่ รูเพิร์ท โบเนแฮม แต่ในสภาเผ่า เธอกับสติแตกและร้องไห้ฟูมฟายและปริปากบอกแผนการของ รัซเซล และ ความสนิทสนมของเธอกับ พาร์วาตี เป็นเหตุให้ รัซเซล ไม่พอใจและเปลี่ยนเสียงโหวตของตัวเองในสภาเผ่าทันที พร้อมขู่ เจอร์รี่ แมนทีย์ ให้โหวตตามมิฉะนั้น เจอร์รี่ จะเป็นรายต่อไปทำให้เธอถูกโหวตออกไปในวันที่ 33 เป็นลูกขุนคนที่ 6
== อ้างอิง ==
www.cbs.com
ผู้เข้าแข่งขันในรายการเซอร์ไวเวอร์
บุคคลจากรัฐฟลอริดา
เมซุท เออซิล

เมซุท เออซิล (Mesut Özil; เกิด 15 ตุลาคม ค.ศ. 1988) เป็นอดีตนักฟุตบอลชาวเยอรมันเชื้อสายตุรกี การเล่นครั้งล่าสุด เขาเล่นในตำแหน่งกองกลางตัวรุกให้แก่ สโมสรฟุตบอลอิสตันบูลบาชักเชฮีร์
เออซิลเล่นให้กับแวร์เดอร์เบรเมินและทีมชาติเยอรมนี ต่อมาได้ย้ายไปเรอัลมาดริด และได้ย้ายมาอาร์เซนอลด้วยค่าตัวราว 42.5 ล้านปอนด์ในไม่กี่ชั่วโมงก่อนปิดการซื้อขายตัวนักฟุตบอล ในช่วงต้นฤดูกาล 2013–14 เออซิลเป็นผู้เล่นตัวทำเกมที่มากความสามารถ โดยยิงประตูให้เรอัลมาดริดถึง 74 ลูก ในปี 2010–13
โดยการย้ายมาอาร์เซนอลครั้งนี้ นับเป็นการทำสถิติการซื้อตัวนักฟุตบอลที่สูงสุดในประวัติศาสตร์ของอาร์เซนอล
ในฤดูกาล 2014–15 เออซิลถูกวิจารณ์ว่าการเล่นตกลงไป ไม่โดดเด่นเหมือนฤดูกาลที่แล้ว ในต้นเดือนตุลาคม ค.ศ. 2014 ขณะที่เดินทางกลับไปเยอรมนี เออซิลได้ถูกตรวจพบว่าได้รับบาดเจ็บที่หัวเข่า ต้องพักรักษาเป็นเวลาราว 3 เดือน ก่อนที่จะเริ่มกลับมาซ้อมและกลับมาลงเล่นอีกครั้งได้ในต้นปี ค.ศ. 2015 ในฐานะตัวสำรอง ที่เปลี่ยนตัวลงไปในนาทีที่ 73 แทนที่ออลีวีเย ฌีรู ที่ถูกเปลี่ยนออก ในนัดที่อาร์เซนอลพบกับสโตกซิตี ที่สนามเอมิเรตส์สเตเดียม ผลการแข่งขันอาร์เซนอลชนะไป 3-0 เออซิลถูกส่งลงแข่งขันเป็นตัวจริงนัดแรกหลังจากหายบาดเจ็บกลับมา ในรายการเอฟเอคัพรอบสี่ ที่อาร์เซนอลบุกไปเอาชนะไบรตัน & โฮปอัลเบียน ไปได้ 3-2 โดยเป็นผู้ยิงประตูที่ 2 ได้ในนาทีที่ 24 ด้วย และยิงเป็นครั้งแรกในพรีเมียร์ลีกหลังจากหายอาการบาดเจ็บกลับมา ในนัดที่ 23 ของฤดูกาล ที่อาร์เซนอลเป็นฝ่ายเอาชนะแอสตันวิลลา ไปได้ถึง 5-0 ที่สนามเอมิเรตส์สเตเดียม โดยเออซิลยิงได้ในนาทีที่ 56 นับเป็นประตูที่ 2 ของการแข่งขันนัดนี้
และต่อมาได้รับรางวัลนักฟุตบอลยอดเยี่ยมของสมาคมนักฟุตบอลอาชีพ (PFA) ประจำเดือนเมษายน ค.ศ. 2015
ในยูฟ่าแชมเปียนส์ลีก ฤดูกาล 2015–16 รอบแบ่งกลุ่ม อาร์เซนอลอยู่ในกลุ่มเอฟ และมีสถานการณ์บีบบังคับให้ต้องชนะไบเอิร์นมิวนิกให้ได้ที่สนามเอมิเรตส์ เนื่องจากอาร์เซนอลก่อนหน้านั้นแพ้มาแล้ว 2 นัด ยังไม่มีคะแนนเลย ขณะที่ไบเอิร์นมิวนิกตั้งแต่เปิดฤดูกาลมายังไม่เคยแพ้ใคร ซ้ำยังเป็นผู้ชนะติดต่อกันรวด 12 นัดในทุกรายการ และผู้เล่นทุกคนเล่นได้อย่างโดดเด่นมาก โดยเฉพาะรอแบร์ต แลวันดอฟสกี กองหน้าของทีม ที่ยิงในบุนเดิสลีกาได้ถึง 5 ลูกก่อนหน้านั้น แต่ในครั้งนี้ เออซิลสามารถยิงประตูได้ในช่วงทดเวลาบาดเจ็บนาทีที่ 4 ของครึ่งหลัง นับเป็นประตูที่ 2 จบการแข่งขันอาร์เซนอลชนะไบเอิร์นมิวนิกไป 2-0 ทำให้ยังมีโอกาสพลิกสถานการณ์เข้ารอบต่อไป และทำให้ไบเอิร์นมิวนิกแพ้เป็นนัดแรกของฤดูกาลอีกด้วย
ในฤดูกาล 2015–16 เออซิลได้ทำสถิติใหม่ ด้วยเป็นผู้จ่ายส่งลูกบอลให้เพื่อนร่วมทีมทำประตูได้ในลีกมากที่สุด  โดยลงเล่นทั้งหมด 57 นัดทำไป 21 การจ่ายส่ง คิดเป็นจ่าย 1 ประตูต่อ 2.71 นัด และยังทำสถิตินี้ติดต่อกันถึง 10 ครั้งด้วยกัน ชนิดที่ไม่มีผู้เล่นคนไหนทำได้มาก่อน ทำลายสถิติเดิมของเอริก ก็องโตนา ของแมนเชสเตอร์ยูไนเต็ด ที่เคยทำไว้ที่  1 ประตูต่อ 2.79 นัด
ในเดือนมีนาคม ค.ศ. 2017 เออซิลได้ออกหนังสืออัตชีวประวัติในชื่อ The Magic of the Game / Gunning for Greatness
ในเดือนมีนาคม ค.ศ. 2023 เออซิลประกาศยุติการเล่นฟุตบอลอย่างเป็นทางการในวัย 34 ปี
== อ้างอิง ==
==แหล่งข้อมูลอื่น==
นักฟุตบอลชาวเยอรมัน
นักฟุตบอลทีมชาติเยอรมนี
ผู้เล่นในฟุตบอลโลก 2010
ผู้เล่นสโมสรฟุตบอลชัลเคอ 04
ผู้เล่นเอ็สเฟา แวร์เดอร์เบรเมิน
ผู้เล่นสโมสรฟุตบอลเรอัลมาดริด
ผู้เล่นสโมสรฟุตบอลอาร์เซนอล
นักฟุตบอลเฟแนร์บาห์แชสปอร์คูลือบือ
ผู้เล่นในลาลิกา
บุคคลจากเก็ลเซินเคียร์เชิน
ผู้เล่นในฟุตบอลชิงแชมป์แห่งชาติยุโรป 2012
ผู้เล่นในฟุตบอลโลก 2014
ผู้เล่นในชุดชนะเลิศฟุตบอลโลก
มุสลิมชาวเยอรมัน
ผู้เล่นในฟุตบอลโลก 2018
ผู้เล่นในซือเปร์ลีก
มักซิ โรดริเกซ

มักซีมีเลียโน รูเบน "มักซี" โรดรีเกซ (Maximiliano Rubén "Maxi" Rodríguez) เกิดเมื่อวันที่ 2 มกราคม ค.ศ. 1981 ที่เมืองโรซารีโอ จังหวัดซานตาเฟ เป็นนักฟุตบอลชาวอาร์เจนตินา ปัจจุบันเล่นให้กับสโมสรฟุตบอลนิวเอลส์โอลด์บอยส์ เขาได้รับฉายาว่า La Fiera เขาเล่นตำแหน่งปีก แต่สามารถรับตำแหน่งกองกลางตัวรุกได้ด้วย 
== อ้างอิง ==
นักฟุตบอลชาวอาร์เจนตินา
ผู้เล่นในฟุตบอลโลก 2006
ผู้เล่นในฟุตบอลโลก 2010
ผู้เล่นในฟุตบอลโลก 2014
ผู้เล่นสโมสรฟุตบอลลิเวอร์พูล
ผู้เล่นอัตเลติโกเดมาดริด
ผู้เล่นในพรีเมียร์ลีก
ผู้เล่นในลาลิกา
ชาวอาร์เจนตินาเชื้อสายอิตาลี
นักฟุตบอลทีมชาติอาร์เจนตินา
บุคคลจากโรซาริโอ
กองกลางฟุตบอล
ปีกฟุตบอล
อาร์เนอ ฟรีดริช

อาร์เนอ ฟรีดริช (Arne Friedrich) เกิดเมื่อวันที่ 29 พฤษภาคม ค.ศ. 1979 เป็นนักฟุตบอลชาวเยอรมัน ตำแหน่ง กองหลัง ปัจจุบันเล่นให้กับสโมสรฟุตบอลโวล์ฟสบวร์ก และฟุตบอลทีมชาติเยอรมนี เขาเป็น 1 ในนักฟุตบอลทีมชาติ 23 คนในฟุตบอลโลก 2006 ที่เยอรมนีได้ที่ 3 โดยฟรีดริชได้เข้าร่วมเกือบทุกเกมในการแข่งครั้งนี้ เขาเล่นได้หลายตำแหน่ง ทั้งฟูลแบ็ก, เซ็นเตอร์แบ็ก และในบางครั้งรับตำแหน่งกองกลาง เขายังเป็นตัวแทนในฟุตบอลโลก 2010 เขายังทำประตูแรกครั้งแรกในฐานะทีมชาติในรอบ 8 ทีมสุดท้ายในนัดที่เจอกับทีมอาร์เจนตินา
== อ้างอิง ==
นักฟุตบอลชาวเยอรมัน
นักฟุตบอลทีมชาติเยอรมนี
ผู้เล่นในฟุตบอลโลก 2006
ผู้เล่นในฟุตบอลโลก 2010
ผู้เล่นในฟุตบอลชิงแชมป์แห่งชาติยุโรป 2008
บุคคลจากรัฐนอร์ทไรน์-เว็สท์ฟาเลิน
ผู้เล่นในฟุตบอลชิงแชมป์แห่งชาติยุโรป 2004
ผู้เล่นอาร์มีนีอาบีเลอเฟ็ลท์
ผู้เล่นแฮร์ทา เบเอ็สเซ
ผู้เล่นเฟาเอ็ฟเอ็ล ว็อลฟส์บวร์ค
คณะเศรษฐศาสตร์ มหาวิทยาลัยรามคำแหง

คณะเศรษฐศาสตร์ มหาวิทยาลัยรามคำแหง (Faculty of Economics, Ramkhamhaeng University) เป็นคณะหนึ่งในมหาวิทยาลัยรามคำแหง ที่จัดการเรียนการสอนหลักสูตรด้านวิชาเศรษฐศาสตร์ โดยเริ่มดำเนินการมาตั้งแต่พ.ศ. 2516 เรื่อยมาจนถึงปัจจุบัน
== ประวัติ ==
คณะเศรษฐศาสตร์ มหาวิทยาลัยรามคำแหง ก่อตั้งในปีพ.ศ. 2516 ตามราชกิจจานุเบกษา โดยใช้อาคารไม้สองชั้นซึ่งมีชื่อเรียกว่า "อาคาร BB" เป็นที่ทำการ (ซึ่งในปัจจุบันได้กลายเป็นอาคารสำนักบริการทางวิชาการและทดสอบประเมินผล) ต่อมาได้ย้ายที่ทำการมายังอาคารคณะเศรษฐศาสตร์ อาคารเก่า ในปีพ.ศ. 2519 ก่อนที่ทางคณะจะได้เสนอของบประมาณในการจัดตั้งอาคารหลังใหม่แปดชั้นในปีพ.ศ. 2540 และแล้วเสร็จในช่วงต้นเดือนมิถุนายน พ.ศ. 2543
== รายนามคณบดีตั้งแต่ก่อตั้งจนถึงปัจจุบัน ==
นายอัมพร วิจิตรพันธ์                    พ.ศ. 2515-2521
นายธรรมนูญ โสมารัตน์                 พ.ศ. 2522-2526
นายปัญญา อุดมระติ                    พ.ศ. 2526-2528
นายพรชัย พัฒนบัณฑิต                 พ.ศ. 2528-2532
นางสาวสมจินตนา สีวาลี                พ.ศ. 2532-2535
นายถวิล นิลใบ                          พ.ศ. 2536-2540
นายวันชัย ริมวิทยากร                   พ.ศ. 2536-2540
นายวิรัช ธเนศวร                         พ.ศ. 2544-2548
นายวิรัช ธเนศวร                         พ.ศ. 2550-2554
นายจรินทร์ เจริญศรีวัฒนกุล             พ.ศ. 2555-2557
รองศาสตราจารย์บุญธรรม ราชรักษ์     พ.ศ. 2557-2562
ผู้ช่วยศาสตราจารย์ธัญญารัตน์ ทองพาศน์ ดำรงตำแหน่งอยู่ในปัจจุบัน
== หลักสูตร ==
=== ปริญญาตรี ===
กลุ่มวิชาเศรษฐศาสตร์ทฤษฎีและเชิงปริมาณ
กลุ่มวิชาเศรษฐศาสตร์ธุรกิจและอุตสาหกรรม
กลุ่มวิชาเศรษฐศาสตร์การเงินและการบริหารความเสี่ยง
กลุ่มวิชาเศรษฐศาสตร์การคลังและการพัฒนา
กลุ่มวิชาเศรษฐศาสตร์ระหว่างประเทศและโลกาภิวัตน์ศึกษา
กลุ่มวิชาเศรษฐศาสตร์การเกษตร
=== ปริญญาโท ===
สาขาวิชาเศรษฐศาสตร์มหาบัณฑิต
=== ปริญญาเอก ===
ปรัชญาดุษฎีบัณฑิต (เศรษฐศาสตร์)
== ศิษย์เก่าที่มีชื่อเสียง ==
หมวดหมู่:บุคคลจากคณะเศรษฐศาสตร์ มหาวิทยาลัยรามคำแหง
== อ้างอิง ==
== ดูเพิ่ม ==
มหาวิทยาลัยรามคำแหง
รายชื่อคณะเศรษฐศาสตร์ในประเทศไทย
== แหล่งข้อมูลอื่น ==
คณะเศรษฐศาสตร์ มหาวิทยาลัยรามคำแหง 
เศรษฐศาสตร์บัณฑิต ภาคพิเศษ มหาวิทยาลัยรามคำแหง 
เศรษฐศาสตร์มหาบัณฑิต ภูมิภาค มหาวิทยาลัยรามคำแหง 
โครงการพิเศษ สาขาเศรษฐศาสตร์การเมืองและการบริหาร หลักสูตรเศรษฐศาสตร์มหาบัณฑิต
คณะเศรษฐศาสตร์ในประเทศไทย
มหาวิทยาลัยรามคำแหง
สนามกีฬาเนลสันมันเดลาเบย์

สนามกีฬาเนลสันมันเดลาเบย์ (Nelson Mandela Bay Stadium) เป็นสนามกีฬาขนาด 48,000 ที่นั่ง อยู่ที่เมืองพอร์ตเอลิซาเบท ประเทศแอฟริกาใต้ เป็นสนามกีฬาที่ใช้ในการแข่งขันฟุตบอลโลก 2010 และเป็น 1 ใน 3 สนามที่อยู่ติดชายหาด สนามกีฬาใช้ในการแข่งขันฟุตบอลและรักบี้ นัดใหญ่ และยังใช้ในการจัดคอนเสิร์ตอีกด้วย
== อ้างอิง ==
สนามกีฬาฟุตบอลโลก 2010
สนามกีฬาในประเทศแอฟริกาใต้
เอเอชเค

รถจักรดีเซลไฟฟ้าอัลสธอม เอเอชเค (AHK) เป็นรถจักรดีเซลไฟฟ้าประเภทหนึ่งของการรถไฟแห่งประเทศไทย สั่งซื้อจากบริษัท Alsthom ประเทศฝรั่งเศส และผลิตโดยบริษัทHenschel และ Krupp ประเทศเยอรมนี (โดยชื่อสามบริษัทก็ได้เป็นที่มาของชื่อเรียกรุ่นรถจักรรุ่นนี้) หมายเลขรถ 4201 - 4230 รวมจำนวนรถทั้งสิ้น 30 คัน
== รถจักรพิเศษ ==
หมายเลข 4203 4213 4216 4223 และ 4230 เป็นรถจักรที่มีการหุ้มเกราะกันกระสุน
หมายเลข  4206  เป็นรถที่มีการปรับปรุงห้องขับ ติดตั้งเครื่องปรับอากาศทั้ง 2 ด้านห้องขับ รวมทั้งหมด 4 เครื่อง (ปัจจุบันเครื่องปรับอากาศไม่สามารถใช้งานได้แล้ว)
หมายเลข 4202 4229 ทำการติดตั้งไซเรนบริเวณด้านบนห้องขับ
== รถจักรที่ตัดบัญชี ==
== อ้างอิง ==
==แหล่งข้อมูลอื่น==
การรถไฟแห่งประเทศไทย 
รถไฟไทยแกลลอรี่
http://www.geocities.ws/railsthai/train01.htm
ภาพการลำเลียงรถจักรดีเซลไฟฟ้าเอเอชเค วันที่ 21 กันยายน พ.ศ. 2523
รถจักรดีเซลในประเทศไทย
หัวรถจักรของฝรั่งเศส
จีอี (รถจักร)

เจเนอรัล อิเล็กทริก ยูเอ็ม12ซี (General Electric UM12C) หรือ จีอี (GE) เป็นรถจักรดีเซลไฟฟ้า ที่การรถไฟแห่งประเทศไทย นำเข้าจาก จาก บริษัท General Electric Transportation, สหรัฐอเมริกา ตั้งแต่ปี พ.ศ. 2507 และ ปี พ.ศ. 2509 มีจำนวนทั้งสิ้น 50 คัน เป็นรถจักรดีเซลไฟฟ้าอายุมากที่สุดที่ยังคงใช้งานเป็นหลัก ปัจจุบันมักจะทำขบวนรถธรรมดาและขบวนรถชานเมือง
==GE-K==
ช่วงที่มีการเปลี่ยนเครื่องยนต์ใหม่จากเครื่องยนต์ Cummins VT12-825B1 มาเป็นเครื่องยนต์ Cummins ตระกูล K2300 หรือ Cummins KT38-L ทำให้ช่วงนั้นมีเครื่องยนต์ในรถจักร จีอี ที่ใช้เครื่องยนต์ถึงสองแบบจึงมีการแยกประเภทด้วยการเติม -เค (-K) ต่อท้ายชื่อรุ่นที่เปลี่ยนเครื่องยนต์ เป็น จีอี-เค (GE-K) ในเอกสารการซ่อมบำรุง เพื่อแยกรถที่เปลี่ยนเครื่องยนต์แล้วกับรถที่ใช้เครื่องยนต์เดิม ปัจจุบัน จีอี ใช้เครื่องแบบ Cummins KT-38L แต่ในบัญชีและเอกสารข้อมูลต่าง ๆ ยังคงใช้ชื่อ จีอี อยู่แต่ก็มีการเรียกติดปากเป็น จีอี-เค (GE-K) อยู่บ้าง
==ระบบห้ามล้อ==
ลมดูดอย่างเดียว หมายเลข 4001 - 4027 (ยกเว้น 4003 4004 4005 4006 4007 4008 4011 4016 4017 4018 4023 4026)
ลมดูด/ลมอัด หมายเลข 4003, 4004, 4005, 4006, 4007, 4008, 4011, 4016, 4017, 4023, 4026, 4029 - 4050  (ยกเว้น 4038)
ลมอัดอย่างเดียว หมายเลข 4018,4028, 4038
==รถจักรพิเศษ==
หมายเลข 4030 จะมีหูสีแดงสองข้าง หลายคนเรียกว่า มิกกี้เมาส์
หมายเลข 4001 4002 4005 4006 4007 4008 4011 4015 4016 4017 4019 4020 4021 4023 4025 4029 4030 4031 4033 4034 4036 4038 4039 4042 4043 4047 4048 เป็นรถจักรที่มีการทำสีตัวรถใหม่
หมายเลข 4026 เป็นรถจักรที่มีการทำสีแบบพิเศษ โดยเป็นการผสมสีรูปแบบเก่ากับสีรูปแบบใหม่เข้าด้วยกัน และเป็นรถจักรคันเดียวในรุ่น ที่มีการกำกับเลขข้างรถ 8จุด(หน้ารถจักร 2 ฝั่ง ฝั่งละ2จุด ข้างรถจักร2ฝั่ง ตำแหน่งห้องขับฝั่งละ2จุด)
หมายเลข 4029 4033 4047 เป็นรถจักรที่มีการหุ้มเกราะกันกระสุน
หมายเลข 4045 เป็นรถจักรที่มีการติดตั้งหวีดของรถจักรจีอีเอ (GEA)
หมายเลข †4035 4027 เป็นรถจักรที่ยังมีระฆังสัญญาณ อยู่ในสภาพที่เกือบสมบูรณ์ โดยที่หมายเลข †4035ยังมีระฆังติดอยู่กับซากรถจักร
หมายเลข 4047 เป็นรถจักรที่ยังมีระฆังสัญญาณ แต่ไม่มีกระเดื่องภายใน
หมายเลข4006 4034 4039เป็นรถจักรที่มีการดัดแปลงระบบเร่งรอบ เป็นแบบรถจักรจีอีเอ(GEA)
==รถจักรที่ประสบอุบัติเหตุ==
== รายชื่อหมายเลขรถจักร ==
==อ้างอิง==
==แหล่งข้อมูลอื่น==
การรถไฟแห่งประเทศไทย 
http://www.geocities.ws/railsthai/train01.htm
ภาพการลำเลียงรถจักรดีเซลไฟฟ้าจีอี วันที่ 15 มกราคม พ.ศ. 2507
http://portal.rotfaithai.com/modules.php?name=Forums&file=viewtopic&t=4632&start=20
รถจักรดีเซลในประเทศไทย
หัวรถจักรของสหรัฐ
เดอะบลูดานูบ

เดอะบลูดานูบ (The Blue Danube) เป็นชื่อที่รู้จักกันทั่วไปของ An der schönen blauen Donau op. 314 (On the Beautiful Blue Danube) เพลงวอลต์ซโดยโยฮันน์ ชเตราสส์ ที่สอง แต่งขึ้นในปี ค.ศ. 1866 และแสดงครั้งแรกเมื่อวันที่ 13 กุมภาพันธ์ ค.ศ. 1867 ที่สมาคมนักร้องประสานเสียงแห่งเวียนนา (Wiener Männergesangsverein; Vienna Men's Choral Association) กรุงเวียนนา ประเทศออสเตรีย ได้รับการยอมรับว่าเป็นหนึ่งในเพลงคลาสสิกที่เป็นที่รู้จักมากที่สุด  และถูกจัดให้เป็นเพลงชาติอย่างไม่เป็นทางการของประเทศออสเตรีย
เพลงนี้ได้รับการแต่งคำร้องโดยโจเซฟ เวย์ล นักแต่งคำร้องของสมาคมนักร้องประสานเสียง  ต่อมาชเตราสส์ได้ปรับปรุงทำนองใหม่ และเวย์ลก็ได้ปรับคำร้องใหม่อีกครั้งให้เหมาะสมยิ่งขึ้น  โดยเนื้อร้องกล่าวชื่นชมความงามของแม่น้ำดานูบ และกรุงเวียนนา
==อ้างอิง==
==แหล่งข้อมูลอื่น==
ผลงานของ โยฮันน์ ชเตราสส์ ที่สอง
วอลซ์
ฟุตบอลในออลแอฟริกาเกมส์

การแข่งขันฟุตบอล ในการแข่งขันกีฬาออลแอฟริกาเกมส์ เริ่มขึ้นครั้งแรกในปี ค.ศ. 1965 และฟุตบอลหญิงเริ่มในปี ค.ศ. 2003 จะมีการจัดขึ้นทุกครั้งที่มีการแข่งขันออลแอฟริกาเกมส์
== สรุปผลการแข่งขันฟุตบอลชาย ==
== สรุปผลการแข่งขันฟุตบอลหญิง ==
== ดูเพิ่ม ==
ออลแอฟริกาเกมส์
ฟุตบอล
== แหล่งข้อมูลอื่น ==
ออลแอฟริกาเกมส์ที่เว็บไซต์ CAFonline.com
ออลแอฟริกาเกมส์
เซเกียว

หนังสือพิมพ์เซเกียวเป็นสิ่งพิมพ์แรกของสมาคมสร้างคุณค่าก่อตั้งขึ้นเมื่อวันที่ 20 เมษายน พ.ศ. 2494 โดยโจเซอิ โทดะ นายกสมาคมโซคา งัคไก ท่านที่สอง เป็นหนังสือพิมพ์รายวัน ก่อตั้งโดยมีวัตถุประสงค์เพื่อการเผยแผ่ธรรมไพศาล และต่อต้านอาวุธนิวเคลียร์
== ประวัติ ==
หนังสือพิมพ์เซเกียว ก่อตั้งขึ้นโดยโจเซอิ โทดะ นายกสมาคมโซคา งัคไก คนที่สอง โดยที่ปัจจุบันมียอดพิมพ์จำหน่ายอยู่ที่ 5,500,000 ฉบับ สมาชิกขององค์กรที่ญี่ปุ่นจะได้รับหนังสือพิมพ์ครอบครัวละฉบับ และพยายามขยายวงไปในต่างประเทศเครือค่าย
== เนื้อหา ==
คำชี้นำของดร.ไดซาขุ อิเคดะ อดีตนายกสมาคมโซคา งัคไก ปัจจุบันเป็น ประธานกิตติมศักดิ์สมาคมโซคา งัคไก และเป็นประธานสมาคมโซคา งัคไก สากล เนื้อหาการชึ้นำเป็นการเพิ่มศรัทธาให้สมาชิกสมาคมสร้างคุณค่า มีพลังศรัทธามากขึ้น เนื้อหาเกี่ยวกับสันติภาพ เช่น ต่อต้านอาวุธนิวเคลียร์
นิยายการ์ตูน เขียนโดย ไดซาขุ อิเคดะ (ใช้นามปากกา โกคุ)
บทความทั่วไป เกี่ยวกับ การกีฬา สิ่งแวดล้อม การเมือง พระพุทธศาสนา
== โฆษณา ==
โฆษณาที่ลงในหนังสือพิมพ์เซเกียวส่วนใหญ่จะเป็นเกี่ยวกับสมาคมสร้างคุณค่า และโฆษณาหลายๆองค์กรเช่น อุปกรณ์สุขภาพ,อาหารสุขภาพ,ธนาคาร
== การหยุดระงับตีพิมพ์ ==
สำนักพิมพ์เซเกียวจะหยุดระงับการพิมพ์ในวันหยุดหนังสือพิมพ์
== อ้างอิง ==
เพื่อเพื่อนผู้ศรัทธา,สร้างคุณค่า,2550
คู่มือแนะนำธรรมเบื้องต้น,สร้างคุณค่า,2550
== เว็บไซต์อ้างอิง ==
หนังสือพิมพ์เซเกียว 
สมาคมสร้างคุณค่า ญี่ปุ่น
สมาคมสร้างคุณค่าในประเทศไทย 
สมาคมสร้างคุณค่า หนังสือพิมพ์ต่างประเทศ
เกษม สนิทวงศ์ ณ อยุธยา

เกษม สนิทวงศ์ ณ อยุธยา อดีตรัฐมนตรีว่าการกระทรวงทรัพยากรธรรมชาติและสิ่งแวดล้อม ในรัฐบาลพลเอกสุรยุทธ์ จุลานนท์ และอดีตปลัดกระทรวงวิทยาศาสตร์ เทคโนโลยี และสิ่งแวดล้อม
== ประวัติ ==
นายเกษม สนิทวงศ์ ณ อยุธยา เกิดเมื่อวันที่  ที่กรุงเทพมหานคร เป็นบุตรของหม่อมหลวงเดช สนิทวงศ์ กับท่านผู้หญิงประยงค์ สนิทวงศ์ ณ อยุธยา สำเร็จการศึกษาชั้นมัธยมศึกษาจากโรงเรียนกรุงเทพคริสเตียนวิทยาลัย และ Geeling Grammar School Victoria ประเทศออสเตรเลีย ในระดับปริญญาตรี ด้านวิทยาศาสตร์ สาขาฟิสิกซ์และคณิตศาสตร์ จากมหาวิทยาลัยลอนดอน ประเทศอังกฤษ เมื่อปี พ.ศ. 2506 และระดับปริญญาโท สาขาพัฒนาการเศรษฐกิจ จากมหาวิทยาลัยแมสซาชูเซตส์ ประเทศสหรัฐอเมริกา เมื่อปี พ.ศ. 2509
ด้านชีวิตครอบครัว สมรสกับคุณหญิงจามรี สนิทวงศ์ ณ อยุธยา อดีตอาจารย์โรงเรียนจิตรลดา บุตรสาวของหม่อมหลวงจวง เสนีย์วงศ์ กับนางเฉลยพร เสนีย์วงศ์ ณ อยุธยา มีบุตรด้วยกัน 2 คน คือ นางสาวดาลิน สนิทวงศ์ ณ อยุธยา และนายจักรษมา สนิทวงศ์ ณ อยุธยา
นอกจากนี้แล้ว งานอดิเรกส่วนตัวที่ชื่นชอบ คือ การถ่ายภาพสัตว์ป่า โดยเริ่มถ่ายมาตั้งแต่ยังเด็ก และเคยเดินทางไปถ่ายในสถานที่ต่าง ๆ ทั่วโลกมาแล้วทั้งอเมริกากลาง, กัมพูชา หรือญี่ปุ่น
== การทำงาน ==
นายเกษม สนิทวงศ์ ณ อยุธยา เริ่มต้นรับราชการในตำแหน่ง วิทยากรโท ประจำหน่วยวางแผนกำลังคน สำนักงานสภาพัฒนาการเศรษฐกิจแห่งชาติ ในปี พ.ศ. 2506 ต่อมาได้ดำรงตำแหน่งเลขาธิการคณะกรรมการสิ่งแวดล้อมแห่งชาติ ในปี พ.ศ. 2520 ตำแหน่งรองปลัดกระทรวงวิทยาศาสตร์ เทคโนโลยีและสิ่งแวดล้อม ปี พ.ศ. 2528 ตำแหน่งอธิบดีกรมวิทยาศาสตร์บริการ และปลัดกระทรวงวิทยาศาสตร์ เทคโนโลยีและสิ่งแวดล้อมเป็นตำแหน่งสุดท้าย
นายเกษม ได้รับแต่งตั้งเป็นสมาชิกวุฒิสภา ในปี พ.ศ. 2539 ต่อมาในการจัดตั้งรัฐบาลชั่วคราวหลังการรัฐประหาร ของพลเอกสุรยุทธ์ จุลานนท์ ได้มีการแต่งตั้งให้นายเกษม สนิทวงศ์ ณ อยุธยา ดำรงตำแหน่ง รัฐมนตรีว่าการกระทรวงทรัพยากรธรรมชาติและสิ่งแวดล้อม 
== เครื่องราชอิสริยาภรณ์ ==
== อ้างอิง ==
ราชสกุลสนิทวงศ์
ณ อยุธยา
บุคคลจากกรุงเทพมหานคร
ข้าราชการพลเรือนชาวไทย
ปลัดกระทรวงวิทยาศาสตร์และเทคโนโลยีไทย
สมาชิกวุฒิสภาไทยแบบแต่งตั้ง
นักถ่ายภาพชาวไทย
รัฐมนตรีว่าการกระทรวงทรัพยากรธรรมชาติและสิ่งแวดล้อมไทย
บุคคลจากโรงเรียนกรุงเทพคริสเตียนวิทยาลัย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ท.จ. (ฝ่ายหน้า)
ผู้ได้รับเหรียญจักรพรรดิมาลา
นักเปียโนชาวไทย
นาวา อันลี่

???? เป็นตัวละครในหนังสือนิยายเรื่อง ดี.เกรย์แมน ของ คาสึระ โฮชิโนะ
== ข้อมูลส่วนตัว ==
ชื่อ : นาวา  อันลี่
สัญชาติ : ยุโรป
สีผม : สีทอง
สีตา : ??
อายุ : ??
ส่วนสูง : 174 ซม.
น้ำหนัก : 42 กก.
กรุ๊ปเลือด : ??
ราศี : กรกฎ (ปู)
วันเกิด : 7 กรกฎาคม
ศาตราปราบอาคุม่า : ยังไม่ปรากฏ
งานอดิเรก : เก็บสะสมพู่กันโบราณ
สังกัด : หน่วยวาติกัน
== ประวัติ ==
นาวา อันลี่ เป็นลูกครึ่งระหว่างพระผู้เป็นเจ้ากับปีศาจ เธอเป็นเสนาบดีแห่งวาติกัน เมื่อสมัยเด็ก เกิดความขัดแย้งภายในวาติกัน โดยศาสนจักรแห่งความมืดทำสงครามกับโนอาห์
อันลี่จึงถูกพาตัวมาหลบภัยที่ศาสนจักรแห่งความมืดสาขาเอเชีย และได้พบกับคันดะ ยู(ตอนเด็ก) แต่มันก็เป็นการแค่พบหน้าเพียงครั้งเดียวเท่านั้น ความทรงจำของเธอแทบไม่มี ในวัยเด็กเธอมีเคยน้องชายชื่อกาเลนท์ เป็นน้องชายบุญธรรมที่ถูกรับเข้ามาในตระกูลนาวา หากแต่ถูกวาติกันตัดสินประหารในภายหลัง เหตุเพราะไม่สามารถเชื่อมต่ออินโนเซนท์ได้ และเพื่อเป็นการปลุกความมืดอีกด้านในใจของอันลี่ เพื่อทำให้เธอสามารถใช้พลังอินโนเซนท์ของตัวเองได้มากขึ้นและเป็นประโยชน์ต่อศาสนจักรแห่งความมืดต่อมาอันลี่ได้เข้ามาที่ศาสนจักรแห่งความมืดในคำสั่งของพระสันตปาปา โดยเป็นภารกิจลับสุดยอดเพื่อจับตาดูเอเลน วอกเกอร์ หรือลำดับที่ 14 ว่าเขาเป็นภัยร้ายกับศานจักรจริงหรือไม่ แต่กลับกันในอีกด้านหนึ่งทางวาติกันก็ได้ทดสอบความไว้วางใจในตัวของอันลี่อีกเช่นเดียวกัน ว่าแท้จริงแล้วเธอมีความทรงจำที่เกี่ยวพันกับลำดับที่ 14 และรู้เรื่องของกุญแจแห่งสงครามศักดิ์สิทธิ์จริงหรือไม่ เพราะหากเป็นจริงแต่เธอปิดบังศาสนจักร เธอก็คงไม่ต่างอะไรจากผู้ทรยศที่คิดหักหลังพระผู้เป็นเจ้าและต้องกำจัดทิ้งเสีย ตอนที่เธอมาพักอยู่ที่ศาสนจักรแห่งความมืดเธอได้พบกับอเลนและคันดะ ตอนที่เธอเจออเลนนั้น เธอตกใจมาก เพราะกาเลนท์หน้าตาเหมือนอเลนอย่างกับฝาแฝด ต่างเพียงสีผมและฝ่ามือต้องสาปเพียงเท่านั้น ซึ่งเพราะเหตุนั้นมันจึงทำให้เธอมีความสนิทสนมกับเอเลน วอกเกอร์มากขึ้น เธอมีความทรงจำบางอย่างเกี่ยวกับดอกบัว สิ่งที่ชอบเก็บสะสมพู่กันโบราณ
== อินโนเซนต์ ==
ไม่ปรากฏ
== เกร็ดความรู้จากชื่อ ==
เกล็ดความรูที่ได้จากชื่อของ อันลี่(Anli) ก็คือชื่อของอันลี่นั้นมากจาก คำาว่า lily ที่แปลว่า'ดอกบัว'
และคำว่า An ที่มาจากภาษาละตินตะวันออก ซึ่งแปลเป็นภาษาอังกฤษคือ half หรือ'ครึ่งหนึ่ง'หรือ 'ไม่เต็มเปี่ยมครบถ้วน'
ซึ่งรวมกันเป็น Anli แปลว่า'ครึ่งหนึ่งของดอกบัว'(มีตัวตนเพียงครึ่งแห่งwater lily)
== อ้างอิง ==
ดี. เกรย์ แมน นิยายโชเน็นจัมปํ
รีเวิร์ส 02
นิตยสารซีควิส
ตัวละครในดี.เกรย์แมน
ตัวละครมนุษย์เคลื่อนไหว
เกริกไกร จีระแพทย์

นายเกริกไกร จีระแพทย์ รัฐมนตรีว่าการกระทรวงพาณิชย์ในรัฐบาลพลเอกสุรยุทธ์ จุลานนท์ และเป็นอดีตผู้ช่วยรัฐมนตรีประจำกระทรวงการท่องเที่ยวและกีฬา ในรัฐบาลทักษิณ ชินวัตร
== ประวัติ ==
นายเกริกไกร จีระแพทย์ สมาชิกสภาปฏิรูปแห่งชาติ เกิดเมื่อวันที่  ที่กรุงเทพมหานคร สำเร็จการศึกษาระดับปริญญาตรี รัฐศาสตรบัณฑิต (เกียรตินิยม) จากจุฬาลงกรณ์มหาวิทยาลัย เมื่อปี พ.ศ. 2509 ระดับปริญญาโท ด้านเศรษฐศาสตร์ จากมหาวิทยาลัยซิดนี่ย์ ประเทศออสเตรเลีย ในปี พ.ศ. 2514 นอกจากนี้ยังได้รับประกาศนียบัตรจากวิทยาลัยป้องกันราชอาณาจักร (วปอ. รุ่น 37) สำเร็จการศึกษาจากเนติบัณฑิตไทย ได้รับประกาศนียบัตร CERTIFICATE IN ECONOMICS DEVELOPMENT จากประเทศญี่ปุ่น (พ.ศ. 2516) และประกาศนียบัตร CERTIFICATE IN PROJECT APPRAISAL จากมหาวิทยาลัยอ็อกฟอร์ด (พ.ศ. 2518)
== การทำงาน ==
นายเกริกไกร จีระแพทย์ เริ่มรับราชการในกระทรวงพาณิชย์ เคยได้รับตำแหน่งสำคัญในกระทรวงพาณิชย์ อาทิ รองปลัดกระทรวงพาณิชย์ อธิบดีกรมเศรษฐกิจการพาณิชย์ เอกอัครราชทูตผู้แทนถาวรไทยประจำองค์การการค้าโลก อธิบดีกรมการค้าต่างประเทศ และปลัดกระทรวงพาณิชย์เป็นตำแหน่งสุดท้าย
เกริกไกร จีระแพทย์ ได้รับแต่งตั้งเป็นผู้ช่วยรัฐมนตรีประจำกระทรวงการท่องเที่ยวและกีฬา ในรัฐบาลทักษิณ ชินวัตร เมื่อปี 2546 ต่อมาในการจัดตั้งรัฐบาลชั่วคราวหลังการรัฐประหาร พ.ศ. 2549 ซึ่งนำโดยพลเอกสุรยุทธ์ จุลานนท์ นายกรัฐมนตรี นายเกริกไกร จีระแพทย์ ได้เข้ามาดำรงตำแหน่งรัฐมนตรีว่าการกระทรวงพาณิชย์
== เครื่องราชอิสริยาภรณ์ ==
== อ้างอิง ==
บุคคลจากกรุงเทพมหานคร
ข้าราชการพลเรือนชาวไทย
ปลัดกระทรวงพาณิชย์ไทย
รัฐมนตรีว่าการกระทรวงพาณิชย์ไทย
สมาชิกสภาปฏิรูปแห่งชาติ
นิสิตเก่าคณะรัฐศาสตร์ จุฬาลงกรณ์มหาวิทยาลัย
บุคคลจากวิทยาลัยป้องกันราชอาณาจักร
กรรมการกฤษฎีกาไทย
ผู้ได้รับเครื่องราชอิสริยาภรณ์ ม.ป.ช.
ผู้ได้รับเครื่องราชอิสริยาภรณ์ ม.ว.ม.
ผู้ได้รับเครื่องราชอิสริยาภรณ์ ต.ภ.
ผู้ได้รับเหรียญจักรพรรดิมาลา